Neosisyphus

Neosisyphus er en slekt av biller som hører til familien skarabider (Scarabaeidae) i gruppen skarabider (Scarabaeoidea). De lever av møkk som de graver ned i jorda.

Utseende 
Middelsstore (gjerne 8-10 millimeter), matt mørkbrune til svarte skarabider. Kroppen er kort oval, beina, spesielt bakbeina, er lange, med krumme legger (tibiae). Lårene har gjerne noen kraftige pigger på undersiden. Hos noen arter har beina antatt bisarre former.

Levevis 

Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina.

Utbredelse 
Slekten er hovedsakelig utbredt i Afrika, men forekommer også i Sørøst-Asia.

Systematisk inndeling 
Inndelingen av denne slekten er noe uklar og det trenges en revisjon av slekten.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammene Sisyphini
 slekten Neosisyphus Müller, 1942
 Neosisyphus angulicollis (Felsche, 1909)
 Neosisyphus astriatus Schäfer & Fischer, 2001
 Neosisyphus baoule Cambefort, 1984
 Neosisyphus basilewskyi (Haaf, 1956)
 Neosisyphus bowringi (White, 1844)
 Neosisyphus confrater (Kolbe, 1914)
 Neosisyphus fortuitus (Péringuey, 1901)
 Neosisyphus gladiator (Arrow, 1927)
 Neosisyphus infuscatus (Klug, 1855)
 Neosisyphus kuehni (Haaf, 1955)
 Neosisyphus macrorubrus (Paschalidis, 1974)
 Neosisyphus mirabilis (Arrow, 1927)
 Neosisyphus paschalidisae Cambefort, 1984
 Neosisyphus penicillatus (von Harold, 1880)
 Neosisyphus quadricollis (Gory, 1833)
 Neosisyphus rubripes (Péringuey, 1901)
 Neosisyphus rubrus (Paschalidis, 1974)
 Neosisyphus rugosus (Gory, 1833)
 Neosisyphus spinipes (Thunberg, 1818)
 Neosisyphus tai Cambefort, 1984
 Neosisyphus tarantula (Arrow, 1909)
 Neosisyphus tibialis (Raffray, 1877)

Eksterne lenker 
 Bilde av Neosisyphus mirabilis
 

Møkkskarabider
Biller formelt beskrevet i 1942
Dyr formelt beskrevet av Josef Müller